Tahitelija
Tahitelija je takva brzina evolucije koja je brža od standardizirane (horotelija). Brzina evolucije jedno je od najintrigantnijih pitanja u teoriji evolucije živog svijeta. U rješavanju mogućih dilema u ovom području široko je podržan standardizirani kriterij da mjerilo brzine odvijanja evolucijskih procesa bude prosječno trajanje filogenetskog puta savremenih sisara. Njihovu današnju bioraznolikost odredilo je djelovanje evolucijskih faktora tokom proteklih 70 miliona godina. Taj vremenski standard označen je kao horotelija ili horotelična evolucija. Brži procesi od ovoga poznati su kao tahitelični (tahitelija), a sporiji su braditelija.